smcproject/ml-wiki-sentences huggingface dataset:
തരംഗദിശക്ക് ലംബമായുള്ള കണികകളുടെ ചലനം ഊർജ്ജത്തെ ഒരു സ്ഥലത്തു നിന്നും മറ്റൊരിടത്തേക്ക് എത്തിക്കുന്നു.
കുളത്തിൽ കല്ലു വീഴുമ്പോൾ ഉണ്ടാകുന്ന ഓളങ്ങൾ ഇതിന് ഉദാഹരണമാണ്.
ദൃശ്യപ്രകാശം ഉൾപ്പെടെയുള്ള എല്ലാ വൈദ്യുതകാന്തികതരംഗങ്ങളും അനുപ്രസ്ഥതരംഗങ്ങൾ ആണ്.
ഇവയിൽ, വൈദ്യുതകാന്തതരംഗങ്ങൾക്ക് ഒരു മാധ്യമം ഇല്ലാതെ സഞ്ചരിക്കാൻ കഴിയും.
അനുദൈർഘ്യതരംഗങ്ങളിൽ (Longitudinal Waves) നിന്നും വ്യത്യസ്തമായി അനുപ്രസ്ഥ തരംഗങ്ങൾ ധ്രുവീകരണത്തിന് വിധേയമാകും.
രേഖീയ ധ്രുവീകരണം , വർത്തുള ധ്രുവീകരണം , ദീർഘവർത്തുള ധ്രുവീകരണം തുടങ്ങി വിവിധ തരത്തിൽ ധ്രുവീകരണം സംഭവിക്കാം.
ഇതും കാണുക തരംഗം അനുദൈർഘ്യ തരംഗം
അനുപമ ദേശ്പാണ്ഡെ ഇംഗ്ലീഷ് വിലാസം https://ml.wikipedia.org/wiki/Anupama_Deshpande
ഒരു ബോളിവുഡ് പിന്നണി ഗായികയാണ് അനുപമ ദേശ്‍പാണ്ഡെ.
സോഹ്നി മഹിവാൾ (1984) എന്ന ചിത്രത്തിലെ "സോഹ്നി ചെനാബ് ദേ" എന്ന നാടൻ പാട്ടിന് മികച്ച വനിതാ പിന്നണി ഗായികയ്ക്കുള്ള ഫിലിംഫെയർ അവാർഡ് അവർ നേടിയിട്ടുണ്ട്.
ആ സമയങ്ങളിൽ തിരക്കിലായിരുന്ന ആശാ ഭോസ്‌ലേയെ ഉദ്ദേശിച്ചായിരുന്നു ഈ ഗാനം.
അതിനാൽ, അനുപമ ദേശ്പാണ്ഡെയുടെ ശബ്ദത്തിൽ അന്നു മാലിക് ഈ ഗാനം റെക്കോർഡുചെയ്‌തു.
അങ്ങനെ അത് പിന്നീട് ആശാ ഭോസ്‌ലേയ്ക്ക് ഡബ്ബ് ചെയ്യാനാകും.
എന്നാൽ ഗാനം കേട്ടപ്പോൾ, അനുപമയുടെ ആലാപന പ്രതിഭയ്ക്ക് മുഴുവൻ ക്രെഡിറ്റും നൽകി അനുപമ ദേശ്പാണ്ഡെയുടെ ശബ്ദത്തിൽ ഗാനം അതേപടി നിലനിർത്താൻ ആശാ ഭോസ്‌ലേ ഉപദേശിച്ചു.
92 സിനിമകളിലായി 124 ഗാനങ്ങൾ അനുപമ ആലപിച്ചിട്ടുണ്ട്.
ശ്രദ്ധേയമായ ഗാനങ്ങൾ "ദേ തുളസി മായ വരദാൻ ഇതനാ
1988-ലെ ഘർ ഘർ കി കഹാനിയിൽ നിന്നുള്ള ഞാൻ ജിസേ ചാഹാ വഹി മിലാ സജന ഹേ റാമിൽ നിന്നുള്ള "പൊള്ളാത്ത മദന ബാനം"!
(തമിഴ്) ഇളയരാജയ്‌ക്കൊപ്പം സോഹ്നി മഹിവാളിൽ നിന്നുള്ള "സോഹ്നി ചിനാബ് ദി" നിർമ്മല മചീന്ദ്ര കാംബ്ലെയിൽ നിന്നുള്ള "മീ ആജ് നഹതന" "ഭിയു നാക്കോ" നിർമല മചീന്ദ്ര കാംബ്ലെ "ഗഭ്രു നാക്കോ" നിർമല മചീന്ദ്ര കാംബ്ലെ ബേദിയോൻ കാ സമൂഹിൽ നിന്നുള്ള "മേരാ പേഷാ ഖരാബ് ഹേ" ഭേദിയോൻ കാ സമൂഹിൽ നിന്നുള്ള "പർവ്വത് സേ ജാൻ" സൈലാബിൽ നിന്നുള്ള "ഹംകോ ആജ് കൽ ഹേ" തും മേരെ ഹോയിൽ നിന്നുള്ള "തും മേരെ ഹോ" ലൂട്ടെറിൽ നിന്നുള്ള "മെയിൻ തേരി റാണി (ഹ്രസ്വ പതിപ്പ്)" "ഓ യാരാ തു ഹേ പ്യാരോസേ ഭി പ്യാരാ" കസ്സിൽ നിന്ന് ആർത്തിൽ നിന്നുള്ള "ബിച്ചുവ" യാ അലി മദാദിൽ നിന്നുള്ള "ആംഖ് മേ നൂർ ഹേ" (ഇസ്മായിലി ഗീത്സ്) കബ്ജയിൽ നിന്നുള്ള "തുംസെ മൈൽ ബിൻ" പ്യാർ കിയ തോ ദർനാ ക്യായിൽ നിന്നുള്ള "തേരി ജവാനി ബഡി മസ്ത് മസ്ത് ഹേ" അമിത് കുമാറിനൊപ്പമുള്ള (ബംഗാളി) തുമി കാറ്റോ സുന്ദറിൽ നിന്നുള്ള "സോപോണർ മോളിക ആജ് തോമൈ ദിലം" അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അനുപമ ദേശ്പാണ്ഡെ
അനുപ്രയോഗം
ഒരു പൂർണക്രീയയയുടെ രൂപത്തെയോ അർത്ഥത്തെയോ പരിഷ്കരിക്കുന്നതിനുവേണ്ടി അതിനു പിന്നാലെ പ്രയോഗിക്കുന്ന അപ്രധാന ക്രിയകളെ അനുപ്രയോഗം എന്നു പറയുന്നു.
ഏതു ധാതുവിനെ പരിഷ്കരിക്കുന്നതിനാണോ  അനുപ്രയോഗം ചേർക്കുന്നത്, അതിനെ പ്രാക്പ്രയോഗം എന്നു പറയുന്നു.
പ്രാക്പ്രയോഗവും അനുപ്രയോഗവും (അനുപ്രയോഗം ബ്രാക്കറ്റിൽ)
ചെയ്തു (ചെയ്തിട്ടുണ്ട്) പറഞ്ഞു (പറഞ്ഞു പോയി) അപേക്ഷിച്ചു (അപേക്ഷിച്ചു കൊള്ളുന്നു)
അനുപ്രയോഗത്തിന് വ്യത്യസ്തവിഭാഗങ്ങളുണ്ട്.
ഭേദകാനുപ്രയോഗം
പ്രാക് പ്രയോഗധാതുവിൽ വിനയം, ലാഘവം, പതിവ് മുതലായ വിശേഷാര്ത്ഥങ്ങളെ കൂട്ടിച്ചേര്ക്കുന്ന അനുപ്രയോഗമാണിത്.
ഉദാ- അറിയിച്ചു കൊള്ളുന്നു ചെയ്തു കളഞ്ഞു കൊടുത്തുവരുന്നു കാലാനുപ്രയോഗം
പ്രാക്പ്രയോഗക്രിയയുടെ കാലത്തിലുള്ള താരതമ്യങ്ങളെ കുറിക്കുന്ന പ്രയോഗമാണിത്.
ഉദാ- പോയിരിക്കുന്നു (പോയിട്ടേയുള്ളൂ) പോയിട്ടുണ്ട് (കുറച്ചു മുമ്പ് പോയി) പോയിട്ടുണ്ടായിരുന്നു (പോയിരുന്നു, പക്ഷേ ഇപ്പോൾ അറിയില്ല) പോകുമായിരുന്നു (സാധ്യത) പൂരണാനുപ്രയോഗം
ഖിലധാതുക്കളുടെ രൂപങ്ങളെ പൂരിപ്പിക്കുന്നതിന് ചെയ്യുന്ന അനുപ്രയോഗമാണ് പൂരണാനുപ്രയോഗം.
ഉദാ- ഉൾ എന്ന ധാതുവിന് ഉണ്ട്, ഉള്ളു, ഉള്ള എന്നീ രൂപങ്ങളാണുള്ളത്.
ആവുക എന്ന പ്രയോഗം ഉണ്ടാവുക, ഉണ്ടാവും ഉണ്ടാവാറുണ്ട് മുതലയായ രീതികളിൽ മാത്രമാണ് പ്രത്യക്ഷപ്പെടുന്നത്.
നിഷേധാനുപ്രയോഗം ധാതുവിന്റെ അർത്ഥം നിഷേധിക്കുന്നത് നിഷേധനുപ്രയോഗം.
അല്ല ,ഇല്ല ,അരുത് ,അങ്ങനെ പറയരുത് .
ഉദാഹരണം :- അവൻ അവൻ പാഠം പഠിച്ചിട്ടില്ല .
[[Category:മലയാളവ്യാകരണം]
അനുബന്ധം എന്ന വാക്ക് സാധാരണയായി അപ്പൻഡിക്സ് എന്ന ഇംഗ്ലീഷ് പദത്തിനു പകരമായിട്ടാണ് പ്രയോഗിച്ചുവരുന്നത്.
എന്നാൽ വിവിധയിടങ്ങളിൽ വിവിധ അർത്ഥത്തിൽ  പ്രയോഗിച്ചുവരുന്ന ഒരു പദമാണ് അനുബന്ധം.
മുഖ്യകൃതിയോട് കൂട്ടിച്ചേർക്കുന്ന ആനുഷംഗികമായ ഭാഗത്തിന് പറയുന്ന പേര്.
അനുബന്ധപദത്തിന് കൂട്ടിക്കെട്ടൽ, ചേർച്ച, പിൻതുടർച്ച, പ്രതിബന്ധം എന്നെല്ലാം അർഥങ്ങളുണ്ട്.
എങ്കിലും, സാഹിത്യത്തിൽ മുഖ്യഗ്രന്ഥത്തിന്റെകൂടെ ചേർക്കുന്ന ബന്ധപ്പെട്ട അംശം എന്ന അർഥത്തിലാണ് സാർവത്രികമായി പ്രയോഗിച്ചുപോരുന്നത്.
ഇംഗ്ലീഷിൽ അപ്പൻഡിക്സ്, സപ്ലിമെന്റ് (Appendix, Supplement) എന്നീ പദങ്ങൾ ഈ അർഥത്തിലാണ് വ്യവഹരിക്കപ്പെടുന്നത്.
ഭാഷാശാസ്ത്രത്തിൽ
വ്യാകരണകാര്യസൂചന ചെയ്യാൻ സംസ്കൃത ധാതുക്കളുടെ പിൻപിൽ ചേർക്കുന്ന അക്ഷരം.
ഇതിനെ അനുബന്ധമെന്നും ഇത്ത് എന്നും പ്രക്രിയാചിഹ്നങ്ങളുടെ കൂട്ടത്തിൽ പാണിനി പരാമർശിച്ചിട്ടുണ്ട്.
വിവേകമുണ്ടായ ഉടൻതന്നെ (അനു) മുമുക്ഷുവിനെ ഗ്രന്ഥത്തോടു ബന്ധിപ്പിക്കുന്നത് (ബധ്നാതി), അതായത് മുമുക്ഷുവിനെ വേദാന്തവിചാരത്തിൽ പ്രവർത്തിപ്പിക്കുന്നത് എന്നാണ് അനുബന്ധത്തിന് വേദാന്തമതത്തിൽ കൊടുത്തിരിക്കുന്ന അർഥം.
മണ്ഡപത്തിന്റെ നിലനില്പിന് നാലു സ്തംഭങ്ങൾ എന്നപോലെ ശാസ്ത്രഗ്രന്ഥത്തിന്റെ പ്രതിഷ്ഠയ്ക്കും നാല് അനുബന്ധങ്ങൾ (അനുബന്ധ ചതുഷ്ടയം) അത്യാവശ്യമാണ്.
അവ അധികാരി, വിഷയം, പ്രയോജനം, സംബന്ധം എന്നിവയാണ്.
അന്തഃകരണത്തെ സ്വാഭാവികമായി ബാധിക്കുന്ന ദോഷങ്ങൾ മലം, വിക്ഷേപം, ആവരണം എന്നിങ്ങനെ മൂന്നാണ്.
നിഷിദ്ധകർമാനുഷ്ഠാനംകൊണ്ടുണ്ടാകുന്ന മലം (പാപം) നിഷ്കാമകർമാനുഷ്ഠാനംകൊണ്ടും വിക്ഷേപം ഉപാസനകൊണ്ടും ഒഴിവാക്കാം.
ഈ രണ്ടു ദോഷങ്ങളെ ഇപ്രകാരം അകറ്റിയവനും നിത്യാനിത്യ വസ്തുവിവേകം തുടങ്ങിയ സാധനചതുഷ്ടയംകൊണ്ടു സമ്പന്നനുമായ സജ്ജനമാണ് അധികാരി.
ഗ്രന്ഥത്തിന്റെ ഉള്ളടക്കമാണ് വിഷയം.
വേദാന്തമതത്തെ സംബന്ധിച്ചിടത്തോളം ജീവനും ബ്രഹ്മാവും തമ്മിലുള്ള ഐക്യത്തിന്റെ പ്രതിപാദനമാണ് അത്.
പ്രയോജനം
പ്രാപഞ്ചിക ദുഃഖത്തിന്റെ നിവൃത്തിയും പരമാനന്ദത്തിന്റെ അവാപ്തിയും ചേർന്ന മോക്ഷമാണ് വേദാന്തശാസ്ത്രത്തിന്റെ പരമമായ പ്രയോജനം; ആത്മജ്ഞാനം അവാന്തര പ്രയോജനവും.
സംബന്ധം
ഗ്രന്ഥത്തിനും വിഷയത്തിനും തമ്മിൽ പ്രതിപാദ്യപ്രതിപാദകരൂപമായ സംബന്ധം; അധികാരിക്കും പ്രയോജനത്തിനും തമ്മിൽ പ്രാപ്യപ്രാപകരൂപമായ സംബന്ധം; അധികാരിക്കും വിചാരത്തിനും തമ്മിൽ കർത്തൃകർത്തവ്യരൂപമായ സംബന്ധം; ഗ്രന്ഥത്തിനും ജ്ഞാനത്തിനും തമ്മിൽ ജന്യജനകരൂപമായ സംബന്ധം എന്നിങ്ങനെ മുഖ്യമായി സംബന്ധം നാലുവിധം.
ശ്രവണം, ജ്ഞാനം എന്നിവ തമ്മിലും ജ്ഞാനം, മോക്ഷം എന്നിവ തമ്മിലും സാധ്യസാധനരൂപമായ സംബന്ധമുണ്ട്; ഇങ്ങനെ മറ്റു സംബന്ധങ്ങളും.
“ സർവസ്യൈവ ഹി ശാസ്ത്രസ്യ കർമണോ വാപി കസ്യചിത് യാവത് പ്രയോജനം നോക്തം താവത് തത് കേന ഗൃഹ്യതേ ”
പ്രയോജനം ആദിയിൽത്തന്നെ പറയാതിരുന്നാൽ ഒരു ശാസ്ത്രവും ഒരു കർമവും ആരാലും സ്വീകരിക്കപ്പെടുകയില്ല എന്നാണ് ഈ ആപ്തവചനത്തിന്റെ സാരം.
അതുകൊണ്ടാണ് പ്രയോജനം മുതലായവ ശാസ്ത്രഗ്രന്ഥത്തിന്റെ ആദിയിൽത്തന്നെ നിർദ്ദേശിക്കണമെന്ന് വേദാന്തികൾ അനുശാസിക്കുന്നത്.
അനർഹന്മാർക്കു പ്രവേശനം നിഷേധിക്കുക എന്നതും അനുബന്ധചതുഷ്ടയത്തിന്റെ ഒരു ലക്ഷ്യമായി കണക്കാക്കാം.
താനവർണത്തെ ഗാനരൂപത്തിന്റെ അവസാനഭാഗത്ത് അർഥപൂർത്തിക്കുവേണ്ടി അനുബന്ധമായി ചേർത്തു പാടുന്ന ഭാഗം.
18-ആം നൂറ്റാണ്ടിൽ നടപ്പിലിരുന്ന ഒരു പ്രത്യേകതയാണിത്.
സൊനാറ്റ (sonata) എന്ന യൂറോപ്യൻ സംഗീതസംവിധാനത്തിലും ഇങ്ങനെ അനുബന്ധം ചേർക്കാറുണ്ട്.
ഘടനയിലും പ്രയോഗസമ്പ്രദായത്തിലും ഇവ രണ്ടിനും സാദൃശ്യമുണ്ട്.
18-ആം നൂറ്റാണ്ടിനുശേഷം രചിക്കപ്പെട്ട താനവർണങ്ങളിൽ അനുബന്ധം ചേർക്കുന്ന പതിവ് സംഗീതജ്ഞർ പ്രായേണ ഉപേക്ഷിച്ചുവന്നു.
ഗാനങ്ങൾക്ക് കൂടുതൽ പൂർണത നല്കുന്നതിന് അനുബന്ധം സഹായിക്കുന്നു.
അനുബന്ധം ഉൾക്കൊള്ളിച്ചിട്ടുള്ള ഒരു വർണം പാടുമ്പോൾ സാധാരണപോലെ പല്ലവി, അനുപല്ലവി, മുക്തായിസ്വരം, ചരണം, ചരണസ്വരം ഇവ പാടിയശേഷം വീണ്ടും ചരണംപാടുന്നു.
അതിനുശേഷമാണ് അനുബന്ധം ആരംഭിക്കുന്നത്.
അനുബന്ധത്തിന്റെ സാഹിത്യം ആദ്യഭാഗത്തിന്റെ സാരം പൂർണമാക്കുന്നതിന് സഹായിക്കുന്ന വിധത്തിലാണ് രചിക്കുക.
ചില വർണങ്ങളിലെ അനുബന്ധങ്ങളിൽ സാഹിത്യവും സ്വരവും ഉണ്ടായിരിക്കുമെങ്കിലും ചിലതിൽ സാഹിത്യം മാത്രമേ കാണൂ.
ഭൈരവിരാഗത്തിലുള്ള വിരിബോണി എന്നാരംഭിക്കുന്ന പ്രസിദ്ധമായ വർണത്തിന് ചിരുചെമാടലു എന്നു തുടങ്ങുന്ന ഒരു അനുബന്ധം ഉണ്ടെങ്കിലും ഇപ്പോൾ അത് ഉപേക്ഷിച്ചുകൊണ്ടാണ് പാടാറുള്ളത്.
രാമസ്വാമിദീക്ഷിതർ, സൊൺടി വെങ്കടസുബ്ബയ്യ എന്നിവർ രചിച്ചിട്ടുള്ള താനവർണങ്ങളിലും ആരഭിരാഗത്തിലുള്ള സാധിൻചന എന്നാരംഭിക്കുന്ന ത്യാഗരാജകൃതിയിലും അനുബന്ധം ചേർത്തുകാണുന്നു.
ഇതുകൂടികാണുക അദ്വൈതം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുബന്ധം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനുപല്ലവി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സംഗീതനിബദ്ധമായ ഗാനങ്ങളുടെ അംഗങ്ങളിലൊന്നാണ് അനുപല്ലവി .
പല്ലവി, അനുപല്ലവി, ചരണം എന്നിങ്ങനെയാണ് അംഗങ്ങളുടെ ക്രമം.
പല്ലവിയുമായി സംഗീതപരമായും സാഹിത്യപരമായും അനുപല്ലവി ബന്ധപ്പെട്ടിരിക്കും.
“ (പല്ലവി) രാമനന്നുബ്രോവറാ ലേമതോ ലോകാഭിരാമ (അനുപല്ലവി) ചീമലോബ്രഹ്മലോ ശിവകേശവാദുലലോ (ചരണം) മെപ്പുലമകെകനതാവു ന്നാപ്പുബടകവീരവീകി തപ്പുവനുലുലേകയുണ്ടേ ത്യാഗരാജവിനുതസീതാ ”
അനുപല്ലവികളില്ലാത്ത ഗാനങ്ങൾ ധാരാളമുണ്ട്.
പല്ലവിയുമായി ബന്ധപ്പെടുത്തിക്കൊണ്ടുള്ള അനുപല്ലവിയോടുകൂടിയ ഗാനങ്ങൾ ഉണ്ടാക്കിത്തുടങ്ങിയത് ത്യാഗരാജഭാഗവതരുടെ കാലംമുതല്ക്കാണെന്നു പറയപ്പെടുന്നു.
ചരണത്തിന്റെ അവസാനഭാഗമാണ് അനുചരണം.
മിക്ക കീർത്തനങ്ങളിലും അനുചരണത്തിലെ സംഗീതാംശം അനുപല്ലവിയുടേതായിട്ടാണ് കണ്ടുവരുന്നത്.
പല്ലവി, അനുപല്ലവി, പല്ലവി, ചരണം എന്നിങ്ങനെയാണ് പാടുന്നതിനുള്ള ക്രമം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുപല്ലവി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനുപ്രാസം ഇംഗ്ലീഷ് വിലാസം https://ml.wikipedia.org/wiki/Anuprasam
പദ്യത്തിൽ വ്യഞ്ജനാക്ഷരങ്ങളുടെ ആവർത്തനമാണ് പ്രാസം .
ഒരേ വ്യഞ്ജനത്തിന്റെ ആവർത്തനം നാലു പാദത്തിലും പ്രഥമാക്ഷരം, അന്ത്യാക്ഷരം മുതലായ ക്ലുപ്തസ്ഥാനങ്ങളിൽ വന്നാൽ അവയ്ക്ക് ആദിപ്രാസം, ദ്വിതീയാക്ഷരപ്രാസം, അന്ത്യപ്രാസം തുടങ്ങിയ പേരുകൾ.
ഈ വിധത്തിലല്ലാതെ ഒരു പാദത്തിലോ ഒന്നിലധികം പാദങ്ങളിലോ ഒന്നോ അധികമോ വ്യഞ്ജനം ആവർത്തിക്കപ്പെടുന്നതാണ് അനുപ്രാസം .
“ അനുപ്രാസം വ്യഞ്ജനത്തെ- യാവർത്തിക്കിലിടയ്ക്കിടെ (ഭാഷാഭൂഷണം) ”
അനുപ്രാസം പ്രധാനമായി മൂന്നിനമാണ്: ഛേകാനുപ്രാസം.
കൂട്ടക്ഷരത്തെ ഇരട്ടയായി ആവർത്തിക്കുന്നത്.
“ അണ്ടർകോൻ മുമ്പരാമുമ്പർ സത്യലോകത്തിലെത്തിനാർ ”
വൃത്ത്യനുപ്രാസം.
കൂട്ടക്ഷരത്തെ ഒന്നിലേറെത്തവണയോ ഒറ്റയക്ഷരത്തെ ഒന്നോ അധികമോ തവണയോ ആവർത്തിക്കുന്നത്.
“ വലാഹകശ്യാമളകോമളാംഗനീ വിലാസിവിദ്യുത്സമഡംബരാംബരൻ സുലാള്യവേണൂജ്വലപാണിപല്ലവൻ കലാപിബർഹാങ്കിതകമ്രകുന്തളൻ ”
(ശിഷ്യനും മകനും)
ഉപനാഗരികാവൃത്തി തുടങ്ങിയ വൃത്തി(രീതി)കളെ ജനിപ്പിക്കുകയാലാണ് വൃത്താനുപ്രാസം എന്നു പേരുണ്ടായത്.
മധുരവ്യഞ്ജനപ്രാസം, വൈദർഭീരീതി എന്ന് തുടങ്ങിയ ഭാഷാഭൂഷണത്തിലെ രീതി വിവരണങ്ങളും അവയ്ക്കു കാണിച്ചിട്ടുള്ള പ്രാസബഹുലമായ ലക്ഷ്യങ്ങളും കുട്ടിക്കൃഷ്ണമാരാരുടെ സാഹിത്യഭൂഷണത്തിൽ വിമർശിക്കപ്പെട്ടിട്ടുണ്ട്.
ലാടാനുപ്രാസം.
താത്പര്യത്തിൽ മാത്രം ഭേദം കല്പിച്ച് ഒരേ പദസമൂഹത്തെ ആവർത്തിക്കുന്നത്.
“ പഥ്യമുണ്ടെങ്കിൽ രോഗിക്ക് ഫലമെന്തൌഷധത്തിനാൽ പഥ്യമില്ലെങ്കിൽ രോഗിക്ക് ഫലമെന്തൌഷധത്തിനാൽ ” കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനുപ്രാസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്റോണൈൻ കോട്ട ഇംഗ്ലീഷ് വിലാസം https://ml.wikipedia.org/wiki/Antonine_Wall അന്റോണൈൻ കോട്ടയുടെയും ഹാഡ്രിയൻസ് കോട്ടയുടെയും സ്ഥാനം
സ്കോട്ട്‌ലൻഡിലെ പഴയ ഒരു റോമൻ കോട്ടയാണ്‌ അന്റോണൈൻ കോട്ട .
അന്റോണിനസ് പയസി (എ.ഡി. 86-161)ന്റെ കീഴിൽ ഗവർണർ ആയിരുന്ന ലോലിയസ് അർബിക്കസ് എ.ഡി. 142-ൽ പണിയിച്ചതാണിത്.
ഫോർത്ത്, ക്ളൈഡ് എന്നീ നദികളുടെ മുഖങ്ങളെ തമ്മിൽ ബന്ധിക്കുന്നതാണീ കോട്ട.
ഈ കോട്ടയ്ക്ക് ഏതാണ്ട് 56 കിലോമീറ്റർ.
നീളവും ഏകദേശം 7 കിലോമീറ്റർ ഉയരവുമുള്ള തിട്ടയുണ്ടായിരുന്നു.
പടിഞ്ഞാറു ഭാഗത്ത് പൊറ്റയും കിഴക്ക് ചെളിയും ചേർത്താണ് ഇത് നിർമിച്ചത്.
അടിത്തറ 6 കിലോമീറ്റർ വീതിയിൽ കല്ലു പടുത്തുണ്ടാക്കിയതാണ്.
അതിനോടു ചേർന്ന് ശരാശരി 4 കിലോമീറ്റർ.
ആഴമുള്ള കിടങ്ങ് കുഴിച്ചിരുന്നു.
ഇതിന്റെ പ്രതിരോധാർഥം ഏതാണ്ട് 19-ഓളം കൊത്തളങ്ങൾ ഉണ്ടായിരുന്നു.
ഇവയിൽ മമ്രില്ലിസ് കൊത്തളത്തിന് 2.53 ഹെക്ടർ വിസ്തീർണമുണ്ടായിരുന്നു.
ഇത് പടത്തലവന്റെ ആസ്ഥാനമായിരുന്നുവെന്ന് ഊഹിക്കപ്പെടുന്നു.
മറ്റുള്ളവയുടെ വിസ്തീർണം 0.40 മുതൽ 1.62 ഹെക്ടർ വരെ വരും.
മറ്റു സാധാരണ കോട്ടകൾക്ക്, പ്രത്യേകിച്ച് ഹാഡ്രിയൻ കോട്ടയ്ക്ക്, ഇതുപോലെ ദുർഗമന്ദിരങ്ങളോ താഴികക്കുടങ്ങളോ ഗോപുരങ്ങളോ ഉണ്ടായിരുന്നില്ല.
കൊത്തളങ്ങൾ തടികൊണ്ടു നിർമ്മിക്കപ്പെട്ടവയായിരുന്നു.
ഈ മതിൽ ബ്രിട്ടനിലെ റോമൻ ഗവർണറായിരുന്ന അഗ്രിക്കോള നിർമിച്ച (എ.ഡി. 81) ഒരു താത്കാലിക അതിർത്തിക്കോട്ടയുടെ സ്ഥാനത്തുതന്നെയാണ് പണിയപ്പെട്ടതെന്ന് ഉത്ഖനനങ്ങൾ തെളിയിച്ചിട്ടുണ്ട്.
മൂന്ന് ബ്രിട്ടിഷ് സേനാവ്യൂഹങ്ങളാണ് ഇതിന്റെ പണിയിൽ ഏർപ്പെട്ടിരുന്നത്.
ഓരോ വ്യൂഹവും നിർമിച്ച പണിയുടെ ദൈർഘ്യം ശിലകളിൽ രേഖപ്പെടുത്തിയിരിക്കുന്നു.
ഹാഡ്രിയൻ കോട്ടയേക്കാൾ ദൈർഘ്യം കുറഞ്ഞ ഒരു പ്രതിരോധദുർഗം ഉണ്ടാക്കുക എന്ന ആശയമായിരിക്കണം ഈ കോട്ട പണികഴിപ്പിക്കാൻ പ്രേരണ നല്കിയത്.
സൈന്യങ്ങൾക്ക് ചുറ്റി നടക്കാനുള്ള സൌകര്യം ഉണ്ടായിരിക്കണമെന്ന് ഉദ്ദേശിച്ചിരുന്നതുകൊണ്ടായിരിക്കാം പ്രത്യേകിച്ച് കാവൽമന്ദിരങ്ങളോ ഗോപുരങ്ങളോ ഇതിൽ ഏർപ്പെടുത്താതിരുന്നത്.
ഏതായാലും ഈ പദ്ധതി അത്ര വിജയപ്രദമായിരുന്നില്ല.
രണ്ടു പ്രാവശ്യം ഈ കോട്ട ആക്രമണവിധേയമായി; കുറെ നാശനഷ്ടങ്ങളുമുണ്ടായി.
എ.ഡി.
200-ാമാണ്ടോടുകൂടി ഈ കോട്ട പരിപൂർണമായും ഉപേക്ഷിക്കപ്പെട്ട നിലയായി.
അവലംബം Wikimedia Commons has media related to Antonine Wall .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്റോണൈൻ_കോട്ട എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്വേഷണാത്മക പ്രോജക്ട് ഈ ലേഖനം ഗവേഷണം എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
അന്വേഷണാത്മക പ്രോജക്ട് പുതിയ ഒരു കാര്യം കണ്ടെത്താനുള്ള ഉപാധിയാണ്.
ഇതിനു പല ഘട്ടങ്ങൾ ഉണ്ട്.
ഈ പുതിയ കാര്യം എന്തെന്ന് ആദ്യം നിർവ്വചിക്കണം.
ഉദാഹരണത്തിന് "ഒരു പ്രത്യേക പ്രദേശത്തു എലികളുടെ എണ്ണം കൂടുന്നതിനു കാരണം കണ്ടുപിടിക്കുക".
ഇതിനായി ഏതു പഠനോപാധിയാണ് ഉപയോഗിക്കുക എന്നു തീരുമാനിക്കണം.
ഇതു ചോദ്യാവലി ചേർന്ന സർവ്വെ ആകാം, അല്ലെങ്കിൽ, നിരീക്ഷണം ആകാം.
ചോദ്യാവലി യോജ്യമായ ചോദ്യങ്ങളുപയോഗിച്ചു തയ്യാറാക്കണം.
സ്കൂളുകളിലെ അവേഷണാത്മക പ്രൊജക്റ്റുകൾക്കുള്ള ചോദ്യാവലി ഒരു സ്കൂളിലെ ശാസ്ത്ര ക്ലബ്ബിന്റെ സഹായത്തോടെ കണ്ടെത്താം.
ആയതിനു ശാസ്ത്ര ക്ലബ്ബു വിളിച്ചു ചേർത്ത് അംഗങ്ങൾ ഓരോരുത്തരും നിശ്ചിത എണ്ണം ഉചിതമായ ചോദ്യങ്ങൾ തയ്യാറാക്കാം.
ഈ ചോദ്യങ്ങൾ ഓരോന്നും വിദഗ്ദ്ധരോ അദ്ധ്യാപകരോ പരിശോധിക്കാം.
അങ്ങനെ ചോദ്യാവലിയിൽ ഉൾപ്പെടുത്തേണ്ട ആകെ ചോദ്യങ്ങൾ തിരഞ്ഞെടുക്കാം.
ഈ ചോദ്യങ്ങളുടെ എണ്ണം 10 അല്ലെങ്കിൽ 20 എണ്ണം എന്ന രീതിയിൽ പരിമിതപ്പെടുത്തിയാൽ അവയുടെ ഉത്തരം ലഭിക്കുമ്പോൾ, അവ അപഗ്രഥിച്ച് നിഗമനത്തിലെത്താൻ പ്രയാസമുണ്ടാകില്ല.
ഇങ്ങനെ തയ്യാറാക്കിയ ചോദ്യങ്ങൾക്ക് ഉത്തരം കണ്ടെത്താൻ എളുപ്പം കഴിയണം.
കൂടുതലും അതെ/അല്ല എന്നീ ഉത്തരം ലഭിക്കുന്നവയാണ് നല്ലത്.
വിവരണാത്മ ചോദ്യങ്ങൾ ഒഴിവാക്കി മൾട്ടിപ്പിൾ ചോയിസ് ചോദ്യങ്ങൾ നൽകുന്നത് സൗകര്യപ്രദമായിരിക്കും.
കിട്ടിയ വിവരങ്ങൾ അപഗ്രഥിക്കുകയും ചാർട്ട്, ചിത്രങ്ങൾ മുതലായ ഉപാധികൾ ഉപയോഗിക്കുകയും ചെയ്യാം.
പ്രൊജക്റ്റ് ചെയ്യുമ്പോൾ അതത് ദിവസം ചെയ്തകാര്യങ്ങൾ തീയതി വച്ച് ഡയറി ആയി എഴുതണം.
പ്രൊജക്റ്റ് ഡയറി മൂല്യനിർണ്ണയനത്തിന് പ്രധാന ഉപാധിയാണ്.
പ്രോജക്ട് റിപ്പോർട്ട്
പ്രോജെക്ട് ചെയ്തു കഴിഞ്ഞാൽ പ്രോജക്ട് റിപ്പോർട്ട് എഴുതണം.
ഇതിനു താഴെപ്പറയുന്ന ഭാഗങ്ങൾ കാണാം.
പ്രോജക്ടിന്റെ പേര് ഉള്ളടക്കം ആമുഖം സംക്ഷേപം ചെയ്ത സമയപരിധി സ്ഥലം ശേഖരിച്ച വിവരങ്ങൾ അപഗ്രഥനം നിഗമനം നിർദ്ദേശങ്ങൾ അവലംബം നന്ദി പ്രോജക്ടിന്റെ പേര്
പ്രൊജക്റ്റിനു വ്യക്തമായ പേരു നൽകണം.
ഉദാഹരണത്തിനു കൊതുകിനെക്കുറിച്ചുള്ള പ്രൊജക്റ്റിനു "ഈ പ്രദേശത്ത് കൊതുകുകൾ കൂടനുണ്ടായ കാരണം - ഒരു പഠനം."
എന്നു നൽകാം.
അവലംബം പഠനപ്രോജക്ടുകൾ കേരള ശാസ്ത്ര സാഹിത്യ പരിഷത്ത് പ്രസിദ്ധീകരണം പഠനപ്രൊജക്റ്റുകൾ എന്ത്?
എങ്ങനെ?
- എച്ച് ആന്റ് സി ബുക്സ്
അന്റോണിയോ സ്കാർമെത്ത ഇംഗ്ലീഷ് വിലാസം https://ml.wikipedia.org/wiki/Antonio_Sk%C3%A1rmeta
ചിലിയൻ എഴുത്തുകാരനായ അന്റോണിയോ സ്കാർമെത്ത 1940 നവംബർ 7൹ ചിലിയിലെ അന്റോഫഗാസ്തയിൽ ക്രൊയേഷ്യയിൽ നിന്നും കുടിയേറിയ ദമ്പതികളുടെ മകനായി ജനിച്ചു.
ചിലിയിൽ നിന്നും ന്യൂയോർക്കിലെ കൊളംബിയൻ യൂണിവേഴ്സിറ്റിയിൽ നിന്നുമാണ് അദ്ദേഹം സാഹിത്യത്തിലും തത്ത്വചിന്തയിലും ബിരുദം നേടിയത്.
1967-73 കാലത്ത് ചിലിയിൽ നിന്നും നാടുകടത്തപ്പെട്ട് സ്കാർമെത്ത ബ്യൂണസ് അയേഴ്സിലും , പശ്ചിമ ബർലിനിനും ആയിരുന്നു.
1987ൽ ചിലിയിലേക്കു തിരിച്ചു വന്ന അദ്ദേഹം വിവിധ സർവ്വകലാശാലകളിൽ അദ്ധ്യാപകനായി ജോലി നോക്കി.
2000-2003 കാലത്ത് അദ്ദേഹം ജർമ്മിയിലെ ചിലിയൻ അമ്പാസിഡറായിരുന്നു.
1987ലെ ബർലിൻ അന്താരാഷ്ട്രചലച്ചിത്രോത്സവത്തിന്റെ ജൂറി അംഗമായും പ്രവർത്തിച്ചു.
സ്പെയിനിലെ സാഹിത്യത്തിനുള്ള ഏറ്റവും വലിയ അവാർഡ് ആയ പ്ലാനെറ്റാ പ്രൈസ് ഉൾപ്പെടെ നിരവധി പുരസ്കാരങ്ങൾ അദ്ദേഹത്തിനു ലഭിച്ചിട്ടുണ്ട്.
കൃതികൾ El entusiasmo , 1967.
Desnudo en el tejado , 1969.
Tiro  libre , 1973.
Soñé que la nieve ardía , 1975.
Novios solitarios , 1975.
No paso nada , 1980.
La insurrección , 1982.
Ardiente paciencia , 1985.
El cartero de Neruda , 1985.
Matchball , 1989.
La composición , 1998.
La boda del poeta , 1999.
La chica del trombón , 2001.
El baile  de la victoria , 2003.
Los días del arco iris , 2010.
അവലംബം അധികവായനക്ക് പുറംകണ്ണികൾ Antonio Skármeta (literaturfestival.com) Archived 2006-05-23 at the Wayback Machine .
അന്റോനിൻ ഡ്വാറക് ഇംഗ്ലീഷ് വിലാസം https://ml.wikipedia.org/wiki/Anton%C3%ADn_Dvo%C5%99%C3%A1k അന്റോനിൻ ഡ്വാറക്
അന്റോനിൻ ഡ്വാറക് ( / ˈ d v ɔːr ʒ ɑː k / DVOR -zhahk or / d [invalid input: 'ɨ'] ˈ v ɔːr ʒ æ k / di- VOR -zhak ; Czech: [ˈantoɲiːn ˈlɛopolt ˈdvor̝aːk] ⓘ (1841 സെപ്റ്റംബർ 8 – 1904 മേയ് 1 ) ഒരു ബൊഹീമിയൻ സംഗീത രചയിതാവ് ആയിരുന്നു.
1841 സെപ്റ്റംബർ 8 -ന് ചെക്കോസ്ളോവാക്കിയയിൽ പ്രാഗിനടുത്ത് ജനിച്ചു.
ബാല്യകാലത്തുതന്നെ സംഗീതത്തിൽ താത്പര്യം കാണിച്ച ഡ്വാറക്കിനെ പതിനാറാമത്തെ വയസ്സിൽ പ്രാഗിലുള്ള ഒരു ഓർഗൻ സ്കൂളിൽ ചേർത്തു.
1860 മുതൽ സംഗീത രചന ആരംഭിച്ചു.
ഇക്കാലത്ത് നാഷണൽ തിയെറ്ററിന്റേയും മറ്റും ഓർക്കെസ്ട്രകളിൽ വയോള വായിക്കുകയും ചെയ്തിരുന്നു.
1873-ൽ ഗിലെ സെയ്ന്റ് അഡൽബെർട്ട്സ് ചർച്ചിൽ ഓർഗനിസ്റ്റ് ആയി നിയമിക്കപ്പെട്ടു.
കോറസ്സിനും ഓർക്കെസ്ട്രയ്ക്കുമായി 1873-ൽ രചിച്ച ഹിമ്നഡ് ഡ്വാറക്കിനെ ശ്രദ്ധേയനാക്കി.
പ്രശസ്തി വർധിച്ചതിനെത്തുടർന്ന് 1875-ൽ ഓസ്ട്രിയൻ ഭരണകൂടത്തിന്റെ ധനസഹായം ഡ്വാറക്കിനു ലഭിച്ചു.
ഇക്കാലത്താണ് ബ്രാംമ്സ് ഡ്വാറക്കിന്റെ സംഗീത രചനയിൽ പ്രത്യേക താത്പര്യം പ്രദർശിപ്പിച്ചത്.
ദേശാന്തരീയ തലത്തിൽ പ്രശസ്തി നേടാൻ ഡ്വാറക്കിന് ഈ ബന്ധം സഹായകമായി.
ഇംഗ്ളണ്ടിലേക്ക് വിജയകരമായ പല പര്യടനങ്ങളും നടത്തിയ ഡ്വാറക് 1877-ൽ സ്വന്തം രചനയായ സ്റ്റാബത് മേറ്റർ ലണ്ടനിൽ അവതരിപ്പിച്ചു.
തുടർന്ന് ജർമനിയിലും റഷ്യയിലും പര്യടനം നടത്തി.
1892-ൽ ന്യൂയോർക്കിലെ നാഷണൽ കൺസർവേറ്ററി ഒഫ് മ്യൂസിക്കിന്റെ തലവനായി ഡ്വാറക് നിയമിക്കപ്പെട്ടു.
ഇക്കാലത്താണ് ഏറ്റവും പ്രസിദ്ധമായ (ഒമ്പതാം സിംഫണിയായ) ഫ്രം ദ് ന്യൂ വേൾഡ് രചിച്ചത്.
1895-ൽ സ്വന്തം നാട്ടിൽ തിരിച്ചെത്തിയ ഡ്വാറക് സംഗീത രചനയും അധ്യാപനവും തുടർന്നു.
1901-ൽ പ്രാഗ് കൺസർവേറ്ററിയിൽ ഡയറക്ടറായി നിയമിക്കപ്പെട്ടു.
ബിഥോവന്റേയും വാഗ്നറുടേയും മറ്റും സ്വാധീനം ഡ്വാറക്കിന്റെ ആദ്യകാല രചനകളിൽ കാണാം.
എങ്കിലും പില്ക്കാലത്ത് ദേശസ്നേഹിയായ ഡ്വാറക് നാടോടിസംഗീതത്തിനു പ്രാമുഖ്യം കല്പിച്ചു.
ഭാവഗാനങ്ങൾ നാടോടി ശൈലിയിൽ അവതരിപ്പിച്ചു.
സിംഫോണിക് വേരിയേഷൻസ് (1877), സ്ളാവോണിക് ഡാൻസസ് (1878), ഷെർസോ കപ്രീഷിയോസൊ (1883) തുടങ്ങിയവ ഡ്വാറക്കിന്റെ മുഖ്യ രചനകളിൽ ഉൾപ്പെടുന്നു.
ഒൻപതു സിംഫണികളും ഇദ്ദേഹം രചിക്കുകയുണ്ടായി.
മെറേവിയൻ ഡുവെറ്റ്സ് (1876), ജിപ്സിസോങ്സ് തുടങ്ങിയ ഗാനങ്ങളും അനേകം ഓപ്പറകളും ഇദ്ദേഹത്തിന്റെ സംഭാവനയായി ലഭിച്ചിട്ടുണ്ട്.
ഓസ്ട്രിയൻ സാമ്രാജ്യത്തിന്റെ പിടിയിലമർന്നിരുന്ന ബൊഹീമിയക്കാരിൽ ദേശസ്നേഹവും സ്വാതന്ത്ര്യ വാഞ്ഛയും ഉളവാക്കുന്നതിൽ ഡ്വാറക്കിന്റെ സംഗീതം നിർണായക പങ്കു വഹിച്ചിട്ടുണ്ട്.
അവലംബം പുറത്തേയ്ക്കുള്ള കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്റോനിൻ ഡ്വാറക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
Wikimedia Commons has media related to അന്റോനിൻ ഡ്വാറക് .
Comprehensive Dvořák site (in Czech) List of Dvořák's works Dvořák on Schubert "The Century," Volume 0048 Issue 3 (July 1894) Collection of news articles and correspondence about Dvořák's stay in America Antonín Dvořák Recordings at the Internet Archive Free scores by Dvořák in the International Music Score Library Project രചനകൾ അന്റോനിൻ ഡ്വാറക് ലൈബ്രറികളിൽ ( വേൾഡ്കാറ്റ് കാറ്റലോഗ്) The Mutopia Project has compositions by അന്റോനിൻ ഡ്വാറക്
അന്വേഷണാത്മക പഠനം
അന്വേഷണാത്മക പഠനം (also enquiry-based learning in British English) പ്രവർത്തനാധിഷ്ഠിതമായ പഠനമാണ്.
വെറുതെ കുറെ വസ്തുതകൾ നിരത്തി ആവ പഠിക്കുന്നതല്ല അല്ലെങ്കിൽ അറിവിനായുള്ള ഒരു സുഗമമായ പാതയുമല്ല, ഇത് ചോദ്യങ്ങൾ ചോദിക്കുന്നതിലോ പ്രശ്നങ്ങളെ അഭിമുഖികരിക്കുന്നതിലോ അതുപോലുള്ള സന്ദർഭങ്ങളെ നേരിടുന്നതിലോ തുടങ്ങുന്നു.
ഒരു ഫെസിലിറ്റേറ്റർ ആണ് മിക്കപ്പോഴും ഇതിന്റെ പ്രക്രിയയിൽ സഹവർത്തിത്വം നടത്തുന്നത്.
അന്വേഷകർ ആയ പഠിതാക്കൾ അവരുടെ അറിവും പ്രശ്നങ്ങളുടെ പരിഹാരവും കാണാനുള്ള ഗവേഷണത്തിനായുള്ള പ്രശ്നങ്ങളും ചോദ്യങ്ങളും കണ്ടെത്തുന്നു.
പ്രശ്നാധിഷ്ഠിത പഠനം അടങ്ങിയതാവും അന്വേഷണാത്മക പഠനം.
ചെറിയതൊതിലുള്ള അന്വേഷണപ്രവർത്തനങ്ങളിലും പ്രൊജക്ടുകളിലും ഗവേഷണങ്ങളിലും ഇത്തരം പഠനം ഉപയൊഗിച്ചുവരുന്നു.
ചിന്താശേഷികളുടെ വികാസത്തിലും പ്രവർത്തനത്തിലും അന്വേഷണാത്മക പഠനം വളരെയടുത്തുനിൽക്കുന്നു.
1960കളിൽ പാരമ്പര്യരീതിയിലുള്ള ബോധനരീതികൾക്കുള്ള മറുപടിയായി ഉയർന്നുവന്ന കണ്ടെത്തൽ പഠന മൂവ്മെന്റിനോടനുബന്ധിച്ച് വികസിപ്പിച്ച വിദ്യാഭാസരീതിയാണ് അന്വേഷണാത്മക പഠനം .
പിയാഷെ, ഡ്യൂവി, വൈഗോട്സ്കി, ഫ്രൈറെ എന്നിവർ ഉയർത്തിക്കൊണ്ടുവന്ന ജ്ഞാനനിർമ്മിതിവാദം എന്ന തത്വചിന്തയിൽ അധിഷ്ഠിതമാണ് അന്വേഷണാത്മക പഠനം.
ഇതിനെ ഒരു ജ്ഞാനനിർമ്മിതിതത്വശാസ്ത്രമായിത്തന്നെ കണക്കാക്കിവരുന്നു.
വ്യക്തിപരമായതും സാമൂഹ്യമായതുമായ അനുഭവത്തിൽനിന്നും ഉരുത്തിരിയുന്ന വിവരവും അവയ്ക്കുണ്ടാകുന്ന അർത്ഥവും ആണ് നിർമ്മിതിവാദം എന്നരിയപ്പെറ്റുന്നത്.
ഡ്യൂവിയുടെ പരീക്ഷണാത്മക പഠനപാഠ്യരീതിയിൽ (പഠനം അനുഭവങ്ങളിലൂടെ എന്നത്) പഠിതാവ്, വ്യക്തിപരവും ഔദ്യോഗികവുമായ അനുഭവങ്ങളിൽ മുഴുകി അതിൽനിന്നും അർഥതലങ്ങൾ ഉണ്ടാക്കുന്നു.
അനുഭവവേദ്യമായ അറിവുകൾ ഉപയോഗിച്ച് അന്വേഷണം നടത്താൻ കഴിയും, കാരണം, ചോദ്യം ചെയ്യലിലൂടെയും അന്വേഷണത്തിലൂടെയും കിട്ടിയ വസ്തുതകൾക്ക് അർഥതലം ഉണ്ടാക്കാൻ കഴിയുന്നതിനാൽ.
1960കളിൽ ജോസഫ് ഷ്വാബ്, അന്വേഷണത്തെ വ്യതിരിക്തമായ 4 തലം ആയി തരം തിരിച്ചിട്ടുണ്ട്.
ഇത് പിന്നീട് 1971ൽ മാർഷൽ ഹെറോൺ സ്ഥിരീകരിച്ചിട്ടുണ്ട്.
ഹെറോൺ തന്റെ ഹെറോൺ സ്കെയിൽ ഉപയോഗിച്ച് ഒരു പ്രത്യേക പരീക്ഷണശാലാ പവർത്തനത്തിൽ ഉൾച്ചേർന്ന അന്വേഷണത്തിന്റെ അളവിനെ മൂല്യനിർണ്ണയം ചെയ്യുവാനുള്ള മാർഗ്ഗം രൂപപ്പെടുത്തി.
അതുമുതൽ, അതിനു അനേകം പരിഷ്കരണങ്ങൾ വരുത്തുകയും അന്വേഷണം പല തരത്തിൽ നടത്താനാവുകയും ചെയ്തു.
ഇപ്പോൾ, അനേക തരം അന്വേഷണാത്മക ബോധനരീതികൾ നിലവിലുണ്ട്.
അന്വേഷണാത്മക പഠന സമയത്ത് പഠിതാവ് കടന്നുപോകുന്ന പ്രത്യേക പഠനപ്രക്രിയകളിൽ താഴെപ്പറയുന്നവ പെടുന്നു: ചോദ്യങ്ങൾ പഠിതാവ് സ്വയം രൂപീകരിക്കുന്നു തന്റെ ചോദ്യങ്ങൾക്കുള്ള ഉത്തരം ലഭിക്കാനുള്ള തെളിവുകൾ പഠിതാവ് സ്വയം ആർജ്ജിക്കുന്നു.
ശേഖരിച്ച തെളിവുകൾ വിശദീകരിക്കുവാനാകുന്നു.
അന്വേഷണപ്രക്രിയയിലൂടെ ലഭിച്ച അറിവിനോട് വിശദീകരണം ബന്ധിക്കുന്നു.
ഒരു വിശദീകരണം രൂപീകരിക്കുകയും വിശദീകറണവുമായി അതിനെ ന്യായീകരിക്കുകയും ചെയ്യുന്നു.
അന്വേഷണാത്മക പഠനത്തിൽ, ചോദ്യരൂപീകരണം, നിരീക്ഷണം നടത്തൽ, ഏത് വിവരങ്ങളാണ് മുന്നേതന്നെ രേഖപ്പെടുത്തിയിരിക്കുന്നത് എന്നതറിയാനുള്ള ഗവേഷണം, പരീക്ഷണത്തിനായുള്ള രീതിശാസ്ത്രം വികസിപ്പിക്കുക, ദത്തങ്ങളിലുടെ ശേഖരിക്കുന്നതിനുള്ള ഉപകരണങ്ങൾ വികസിപ്പിക്കുക, ദത്തങ്ങൾ ശേഖരിക്കാനും വിശകലനം ചെയ്യാനും വിശദീകരിക്കാനും സാദ്ധ്യതയുള്ള വിശദീകരണങ്ങൾ രൂപപ്പെടുത്തുക, ഭാവിയിലെ പഠനത്തിനായി പ്രവചനങ്ങൾ നടത്തുക എന്നിവ അടങ്ങിയിരിക്കുന്നു.
വിവിധ തലങ്ങൾ
തലം 1 : അവേഷണത്തിന്റെ തീർച്ചപ്പെടുത്തൽ തുറന്നതും ശരിയായതുമായ പഠനം അന്വേഷണാത്മക ശാസ്ത്ര പഠനം ശാസ്ത്രപഠനത്തിന്റെ ചരിത്രം മറ്റു പഠനശാഖകളിലും പരിപാടികളിലും അന്വേഷണത്തെപ്പറ്റിയുള്ള തെറ്റായ ധാരണകൾ നാഡീശാസ്ത്ര സങ്കീർണ്ണത അദ്ധ്യാപക പരിശീലനത്തിന്റെ ആവശ്യകത അന്വേഷണാത്മക പഠനത്തെപ്പറ്റിയുള്ള വിമർശനങ്ങൾ ഇതും കാണൂ Action learning Design-based learning Discovery learning McMaster Integrated Science Networked learning Phenomenon-based learning POGIL Problem-based learning Progressive inquiry Project-based learning Scientific literacy Three-part lesson References and further reading
അന്വേഷണാത്മക വിദ്യാഭ്യാസ രീതി
അന്വേഷണാത്മക വിദ്യാഭ്യാസരീതി ഒരു വിദ്യാർത്ഥി കേന്ദ്രീകൃത രീതിയാണ്.
ഇതിൽ കുട്ടികളെ ചോദ്യങ്ങൽ ചോദിക്കാൻ പ്രേരിപ്പിക്കുന്നു.
കുട്ടികൾക്ക് തങ്ങൾക്ക് അർഥപൂർണ്ണമെന്നു വിചാരിക്കുന്ന ചോദ്യങ്ങൾ ചോദിക്കാനായി പ്രോത്സാഹിപ്പിക്കുന്നു അവയ്ക്ക് ലളിതമായ ഉത്തരമുണ്ടാവണം എന്ന് നിർബന്ധമൊന്നുമില്ല; അദ്ധ്യാപകർ ഈ ചോദ്യങ്ങൾക്ക് ഉത്തരം നലകണമെന്നില്ല.
കൂടുതൽ ചോദ്യം ചോദിക്കാന്വേണ്ട പ്രേരണ അവർക്കു ലഭിക്കണം.
നീൽ പോസ്റ്റ്മാൻ ചാൾസ് വീങാട്ണർ എന്നിവർ തങ്ങളെഴുതിയ Teaching as a Subversive Activity എന്ന പുസ്തകത്തിൽ ഈ രീതിയെ ഉയർത്തിക്കാണിച്ചു.
വീൻ-ഗാട്ണറും നീൽ പോസ്റ്റ് മാനും പറഞ്ഞ അന്വേഷണാത്മക രീതിയിൽ നല്ല പഠിതാക്കൾ നല്ല കാരണം കണ്ടുപിടിക്കുന്നവരാകും.
അന്വേഷണമെന്ന നിരന്തരം മാറിക്കൊണ്ടിരിക്കുന്ന പ്രവർത്തനത്തിൽ അവർ സ്വയം മുഴുകിക്കൊണ്ടിരിക്കും.
ഒരു സ്ഥായിയായ വസാനമുള്ള അറിവള്ള അവരുടെ ലക്ഷ്യം.
നിരന്ത്രം മാറിക്കൊണ്ടിരിക്കുന്ന അറിവിനു പിറകെയാണവർ.
നല്ല പഠിതാക്കൾ ചില കാര്യങ്ങളിൽ ഒരുപോലെയാണ്.
(Postman and Weingartner, 31–33), അവർ പറയുന്നതനുസരിച്ച് നല്ല പഠിതാക്കൾ: അവരുടെ പഠനപ്രക്രിയയിൽ അവർ ആത്മവിശ്വാസമുള്ളവർ ആയിരിക്കും പ്രശ്നപരിഹരണത്തിൽ അവർ താത്പര്യമുള്ളവരായിരിക്കും.
രൂക്ഷമായ ഔചിത്യബോധം മറ്റുള്ളവരെപ്പറ്റിയും സമൂഹത്തെപ്പറ്റിയും അവർക്ക് സ്വന്തമായ കാഴ്ചപ്പാടുണ്ടാവും (തീർപ്പ്) തെറ്റുമെന്നതിനെപ്പറ്റി ഒരു ഭീതിയുമുണ്ടാവില്ല.
ഉത്തരം പറയുന്നതിൽ ഒരു മടിയുമുണ്ടാവില്ല.
തങ്ങളുടെ വിക്ഷണത്തിൽ മാറ്റം വരുത്താൻ മടിയില്ല.
വസ്തുതകളെ ആദരിക്കുന്നു.
അഭിപ്രയവും വസ്തുതകളും തിരിച്ചറിയാനുള്ള അക്ഴിവ് എല്ലാ ചൊദ്യങ്ങൾക്കും അന്തിമമായ അഭിപ്രായത്തിന്റെ ആവശ്യകതയില്ല, ഒരു പ്രയാസമുള്ള ചോദ്യത്തിനുത്തരം അറിയാത്തതിൽ പ്രയാസമില്ല.
പകരം ഒരു ലഘുവായ ഉത്തരം പറഞ്ഞൊഴിയാനും ശ്രമിക്കില്ല.
അന്വേഷണാത്മകരിതിയിൽ  ഇപ്പറഞ്ഞ ഗുണങ്ങളും സ്വഭാവങ്ങളും കുട്ടികളിൽ ചെലുത്തി തയ്യാറാക്കുന്നതിനുശ്രമിക്കുന്ന ഒരു അദ്ധ്യാപകൻ പരമ്പരാഗതമായ അദ്ധ്യാപകനിൽ നിന്നും വളരെയധികം വ്യത്യസ്തമായി പ്രവർത്തിക്കേണ്ടതുണ്ട്.
Postman and Weingartner അന്വേഷണാത്മകരീതി പിന്തുടരുന്ന അദ്ധ്യാപകർ താഴെപ്പറയുന്ന സ്വഭാവങ്ങലുള്ളവർ ആയിരിക്കണം (pp. 34–37): നിങ്ങൾ ഇന്നത് തീർച്ചയായും അറിഞ്ഞിരിക്കണം എന്ന് കുട്ടികളോട് അവർ പറയില്ല.
അവർ കുട്ടികളോട് കൂടുതലും വ്യതിരിക്തമായ ചോദ്യങ്ങളിലൂടെയാണ് പഠിപ്പിക്കുക.
അവർ ഒരിക്കലും ചോദ്യങ്ങൾക്ക് ലളിതമായതും ചെറുതുമായ ഉത്തരങ്ങൾ സ്വീകരിക്കില്ല.
അവർ കുട്ടികൾ നേരിട്ട് ചോദിച്ച് സംശയം ദൂരീകരിക്കാന നിർദ്ദേശിക്കും.
ഒരു ചർച്ചയിൽ ഉരുത്തിരിഞ്ഞുവന്നവ മാത്രം അടിസ്ഥാനപ്പെടുത്തില്ല..
അവർ സ്വയം കുട്ടികളുടെ ചർച്ചകളെ ക്രോഡീകരിക്കില്ല.
അവരുടെ പഠനവസ്തുതകളുടെ കൃത്യമായ ദിക്ക് ആദ്യം തന്നെ സ്വരൂപിച്ചു വയ്ക്കില്ല, കുട്ടികളുടെ താത്പര്യമനുസരിച്ച് അതിനെ വികസിപ്പിക്കാൻ അനുവദിക്കും.
അവരുടെ പാഠഭാഗങ്ങൾ കുട്ടികൾക്ക് പ്രശ്നങ്ങൾ നൽകണം.
കുട്ടികളുടെ അന്വേഷണാത്മക സ്വഭാവത്തിലുള്ള മാറ്റം അളന്നാണ് അവരെ മൂല്യനിർണ്ണയം നടത്തുക.
(മുകളില്പറഞ്ഞ നല്ല പഠിതാക്കളുടെ സ്വഭാവം ലക്ഷ്യമാക്കി).
അവലംബം Postman, Neil, and Weingartner, Charles (1969), Teaching as a Subversive Activity , Dell, New York, NY.